《静逸园秋日閒居 其四》
清代·张藻

磴小花枝密，廊深书舍藏。有时翻秘帙，随意坐匡床。

诗校前春稿，炉凝隔夜香。庭前蹲石丈，亲见历沧桑。

作者简介：张藻，约活动于清雍正至乾隆（1723--1795）年间。字于湘，江南青浦（今上海市青浦区)人，张之顼女，母为才女顾若宪，幼承母教。尝咏梅云：“出身首荷东皇赐，点额亲添帝女装。”镇洋毕礼室，尚书毕沅之母，能诗词，学术渊纯。著有《培远堂诗集》。